BMW Σειρά 1

Η BMW Σειρά 1 είναι μια σειρά compact πολυτελών αυτοκινήτων της μικρομεσαίας κατηγορίας C που κατασκευάζονται από την BMW από το 2004. Είναι ο διάδοχος της BMW Σειράς 3 Compact και από το 2019 βρίσκεται στην τρίτη γενιά του. Η πρώτη γενιά παράχθηκε σε μοντέλα με αμάξωμα hatchback, coupé και cabriolet (καμπριολέ). Από τη δεύτερη γενιά (που εισήχθη το 2013), τα coupé και τα cabriolet μοντέλα κυκλοφορούν στην αγορά ως BMW Σειρά 2, επομένως η Σειρά 1 σταμάτησε να περιλαμβάνει αυτά τα στυλ αμαξώματος. Ένα μοντέλο σεντάν είναι διαθέσιμο για την αγορά της Κίνας από το 2017. Από την εισαγωγή της, η Σειρά 1 είναι το εισαγωγικό μοντέλο της BMW. Ασυνήθιστα για ένα μικρό αυτοκίνητο, η Σειρά 1 είναι ως επί το πλείστον με πίσω κίνηση, (με εξαίρεση το σεντάν F52, που είναι εμπρόσθιας κίνησης) και με προαιρετική κίνηση σε όλους τους τροχούς που διατίθεται σε ορισμένα μοντέλα. Μια έκδοση M κατασκευάστηκε σαν πρώτη γενιά: η BMW Σειρά M Coupé, η οποία αντικαταστάθηκε από τη BMW M2.

 Η BMW E81 / E82 / E87 / E88 είναι η πρώτη γενιά της Σειράς 1, η οποία κατασκευάστηκε από το 2004 έως το 2013. Αντικατέστησε τη Σειρά 3 Compact ως το μικρότερο και πιο οικονομικό αυτοκίνητο στην παλέτα της BMW. Οι εκδοχές αμαξώματος αποτελούνται από ένα 3-πορτο hatchback (E81), το 5-πορτο hatchback (E87), το 2-πορτο κουπέ (E82) και το 2-πορτο καμπριολέ (E88). Οι διαθέσιμοι κινητήρες ήταν: τετρακύλινδρος πετρελαιοκινητήρας και τετρακύλινδρος και εξακύλινδρος βενζινοκινητήρας, τόσο σε συμβατικό κινητήρα όσο και σε κινητήρα με υπερσυμπιεστή. Σε αντίθεση με τους περισσότερους ανταγωνιστές hatchback, το E81 / E82 / E87 / E88 χρησιμοποιεί πίσω κίνηση (αντί για μπροστινή κίνηση). Η Σειρά 1 αντιπροσώπευε σχεδόν το ένα πέμπτο των συνολικών πωλήσεων της BMW το 2008. Το F20 / F21 ήταν η δεύτερη γενιά της Σειράς 1, η οποία κυκλοφόρησε το 2011. Οι εκδοχές αμαξώματος της σειράς F20 / F21 ήταν ένα 3-πορτο hatchback (κωδικός μοντέλου F21) και ένα 5-πορτο hatchback (κωδικός μοντέλου F20). Για τη δεύτερη γενιά της Σειράς 1, τα μοντέλα coupé και καμπριολέ ανεξαρτητοποιήθηκαν και δημιούργησαν τη BMW Σειρά 2. Τα πρώτα χρόνια, η σειρά F20 / F21 τροφοδοτήθηκε από τετρακύλινδρους βενζινοκινητήρες, τετρακύλινδρους πετρελαιοκινητήρες και εξακύλινδρους βενζινοκινητήρες. Από το 2015, τρικύλινδροι βενζινοκινητήρες και πετρελαιοκινητήρες προστέθηκαν στο μοντέλο. Όλοι οι κινητήρες του, είναι υπερσυμπιεσμένοι. Σε αντίθεση με τους περισσότερους ανταγωνιστές του hatchback, το F20 / F21 χρησιμοποίησε για τα περισσότερα μοντέλα του έναν κινητήρα με διαμήκη βάση και με την μετάδοση της κίνησης στους πίσω τροχούς αντί στους μπροστινούς. Το F20 / F21 ήταν η πρώτη Σειρά 1 που προσέφερε μια προαιρετική τετρακίνηση (που ονομάζεται xDrive από τη BMW). Η Σειρά 1 (F52) είναι ένα 4-πορτο σεντάν που ξεκίνησε την παραγωγή του μέσα στο 2017 στην Κίνα, αποκλειστικά για την κινεζική αγορά. Κατασκευάζεται από τη BMW - Brilliance, μια κοινοπραξία μεταξύ της BMW και της κινεζικής Brilliance Auto. Το σεντάν F52 χρησιμοποιεί την πλατφόρμα UKL που μοιράζεται με το SUV BMW X1 (F48) και με το Mini Hatch (που κατασκευάζεται από τη βρετανική αυτοκινητοβιομηχανία Mini, θυγατρική της γερμανικής BMW). Εδώ να σημειωθεί ότι από το 1994 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων. Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους. Πολυμέσα σχετικά με το θέμα BMW 1 Series στο Wikimedia Commons